CYNGOR CYMUNED TUDWEILIOG

Tudweiliog Community Council

Glenys Ll.Peters, Llwyn Helyg,

Clerc/clerk Llangwnnadl,

01758 770252 Pwllheli

LL538NS

Cofnodion Cyngor Cymuned Tudweiliog a gynhaliwyd yn y Ganolfan Nos Lun,

8fed Fai,2017.

Presennol: Medwyn Jones, Humphrey Williams, Henry Hughes,William Owen,

John Davies, Gary Owen, Gareth Jones, Alan Hughes,Robin Williams.

Ymddiheuriadau: Seimon Glyn, Sian Parri, Richard Williams.

1. Cadeiriwyd gan John Davies ac estynodd groeso i bawb i’r cyfarfod.

2. Derbyniwyd y cofnodion diwethaf yn rhai cywir.

3. MATERION YN CODI O’R COFNODION.

ETHOLIAD.

Dywedodd Glenys ei bod wedi derbyn gohebiaeth bod tair sedd wag ar Cyngor

Cymuned Tudweiliog, dwy yn Tudweiliog ac un yn Llaniestyn. Dywedodd ei bod

wedi siarad gyda Mr.Raymond Harvey ac wedi derbyn y wybodaeth fod y

Cynghorwyr i gyd yn aelodau tan hanner nos heno ac ar ol hynny dim ond naw

Aelod fydd ar y Cyngor. Bydd rhaid rhoddi RHYBUDD i ddatgan fod seddi gwag

yn y Swyddfa Bost ac yn dilyn hyn bydd hawl gan y Cyngor i gyfethol. Pasiwyd i

gynnal cyfarfod arbennig Nos Lun, 22ain Fai am 7 o’r gloch yn y Ganolfan i’r

Cynghorwyr presenno i gyfethol.

MYNWENT TUDWEILIOG – Derbyniwyd copi o Weithredoedd y Fynwent gan

Y Cyfreithiwr trwy law Siwsan Griffith a phasiwyd i’r clerc gysylltu a Seimon i ofyn

a yw yn bosibl iddo gysylltu a Chyfreithiwr Cyngor Gwynedd i fynd dros y

ddogfen. Dywedodd Siwsan fod y ddogfen wedi costio £120 a Pwyllgor y

Fynwent wedi talu.

Dywedodd Glenys fod Mr.Dafydd Wynne-Finch wedi ei ffonio a bod eisiau i

Richard ei ffonio parthed trafod tir.

ARCHWILIAD MEWNOL.

Dywedodd Glenys ei bod wedi derbyn ateb gan Mr.John Roberts yn diolch i’r

Cyngor am gael ymgymryd a gwaith Archwiliwr Mewnol a’i fod yn cadarnhau y

bydd yn dilyn gofynion y Ffurflen Flynyddol ac yn annibynnol o’r Cyngor a’i

weithgareddau.

Yn dilyn y gofynion ar y rhestr cyflwynodd y clerc Gontract Cyflogaeth o’r newydd

a derbyniwyd hi gan y Cyngor ac arwyddwyd gan y Cadeirydd.

Bydd y clerc yn dosbarthu ffurdlenni Buddiannau yn y Cyfarfod nesaf a bydd eu

hangen yn ol cyn anfon y Ffurflenni i’r BDO.

Dywedodd y clerc fod dwy ddatganiad yn dod o’r Banc ac yn cael eu dangos i’r

Archwilwr a’i bod wedi cysylltu a’r cyn clerc ond nid oedd yn cofio pam eu bod yn

cael eu cadw ar wahan. Gobeithio cael mwy o wybodaeth gan yr Archwiliwr.

4. CYNLLUNIAU.

CAIS C17/0329/46/LL – dymchwel siale ac adeiladu estyniad deulawr i fwthyn

unllawr – Prysdyrus, Llaniestyn – Pwllheli.

CEFNOGI.

---------------------------------------

5. GOHEBIAETH.

a. AIL RYBUDD GWAHARDDIAD – derbyniwyd ail-rybudd gwaharddiad parthed

Lon Rhoslan, Tudweiliog.

b. UN LLAIS CYMRU – derbyniwyd llythyr gan Un Llais Cymru yn gofyn am

enw y Cynghorydd sydd yn cynrychioli’r Cyngor. Pasiwyd i anfon enw Sian.

c. Y PWYLLGOR SAFONAU – PENODI AELOD PWYLLGOR CYMUNEDOL –

derbyniwyd llythyr ynghyd a’r meini prawf. Nid oedd yr un o’r Cynghorwyr

eisiau cael eu henwebu.

ch. PRAESEPT – derbyniwyd £3000.00 sef hanner y Praesept.

6. UNRHYW FATER ARALL.

a. DIFFIBIWLETOR – dywedodd Wil fod John Tyddyn Mawr wedi bod yn son

wrtho ynglyn a chael diffibiwletor ger Swyddfa Bost Tudweiliog. Pasiwyd i

Wil ofyn am fwy o wybodaeth.

b. MAN PARCIO NEWYDD YN LLANIESTYN – derbyiwyd gwybodaeth fod man

parcio newydd wedi ei greu ger y stablau yn Llaniestyn. Dywedodd y clerc ei

bod wedi derbyn y gwyn yn barod ac wedi cysylltu a’r Swyddog Gorfodaeth.

c. TYLLAU yn y ffordd ar lon Porth Golmon a ger Cae Garw a ffordd Ty’n

Bwlcyn, Llaniestyn.

ch. BWTHYN, LLANGWNNADL – derbyniwyd cwyn fod camera wedi osod ar y ty

yn pwyntio i’r lon fawr. Pasiwyd i gysylltu a’r Heddlu.

CYNHELIR Y CYFARFODF NESAF NOS LUN, 12fed MEHEFIN,2017 AM 7.15 YN

Y GANOLFAN.